
10  ประโยชน์ของการปั่นจักรยาน
            หลายคนอาจติดใจการปั่นจักรยานตั้งแต่ลงสนาม Bike for Mom และ Bike for Dad จนติดใจปั่นมาจนถึงทุกวันนี้ และไม่ว่าจะเป็นนักปั่นมือใหม่ มือเก่า หรือบางคนกำลังคิดจะปั่น ก็ลองอ่านประโยชน์ดีๆ ที่ได้จากการปั่นจักรยานดูก่อน บางทีอาจมีสิงห์นักปั่นเพิ่มขึ้นอีกคนก็ได้ ประโยชน์สุดเริดของการ ปั่นจักรยาน
1.ขาเรียวสวย แข็งแรง
เนื่องจากการปั่นจักรยานเน้นการใช้กำลังขา ดังนั้นใครที่มีขาที่ไม่แน่น เหลวไม่เฟิร์ม ก็ควรปั่นจักรยานไปเรื่อยๆ รับรองว่าไม่นานความแน่นความเฟิร์มจะเกิดขั้นแน่นอน
2.ลดความเครียด
การปั่นจักรยานเป็นการลดความเครียดที่ดีและสนุกสนานมากกว่ากีฬาบางชนิดเสียอีก เพราะนอกจากได้ออกกำลังขาแล้ว ยังสามารถขื่นชนบรรยากาศรอบข้าง อีกทั้งยังได้สัมผัสลมเย็นๆ ปะทะหน้าสด ชื่นยิ่งนัก หรือจะแวะซื้อของแวะชมสิ่งแวดล้อมข้างทาง หรือปั่นไปทานอาหารเช้าก็ยังได้
3.ลดความอ้วน

ขณะที่กำลังปั่น ร่างกายก็เผาผลาญหลังงานอยู่ และเมื่อปั่นจักรยานเสร็จ ร่างกายก็ยังคงเผาผลาญพลังงานต่อไป อีก 2-3 ชั่วโมง ยิ่งปั่นจักรยานแบบเร็วสลับช้า ยิ่งทำให้ได้ผลมากกว่าคนที่ปั่นจักรยานในระดับความเร็วเดียวกันอีกต่างหาก
4.หน้าเด็กขึ้น
เนื่องจากระหว่างปั่นจักรยาน ร่างกายจะรับออกซิเจนมากขึ้นจากบรรยากาศรอบข้างอันแสนสดใส หรือแม้ตอนหายใจเมื่อเริ่มเหนื่อยหอบ ออกซิเจนก็จะเข้าไปกระตุ้นระบบในร่างกายให้ทำงานได้อย่างมีประสิทธิภาพ ส่วนคอลลาเจนใต้ผิวหนังก็ถูกกระตุ้นให้ผลิตออกมามากขึ้น จึงสามารถลดรอยเหี่ยวย่นตามผิวหนังและใบหน้าได้
5.รักษ์โลก
สำหรับคนที่เลือกจักรยานเป็นพาหนะคู่กาย ไม่ว่าจะแค่ปั่นไปหน้าปากซอย หรือปั่นไปทำงาน แม้แต่ปั่นไปเที่ยวกับเพื่อน ก็ถือว่ากำลังช่วยรักษาโลกอยู่ เนื่องจากใช้พาหนะที่ไม่ใช้สารขับเคลื่อนอย่างน้ำมัน
6.ช่วยให้นอนหลับลึกกว่าเดิม
การออกปั่นจักรายตอนเช้า ช่วยให้นอนหลับได้ลึกกว่าเดิม ลดปัญหาการนอนไม่หลับ อักทั่งการไปปั่นออกกำลังกายยามเช้ายังช่วยให้ร่างกายได้รับแสงแดดตามเวลาช่วยให้ร่างกายหลับง่ายขึ้นในตอนกลางคืน
7.ช่วยให้ขับถ่ายง่ายขึ้น
การปั่นจักรยานช่วยกระตุ้นให้อาหารไหลผ่านลำไส้ได้เร็วกว่า ลดการดูดซับน้ำในสำไส้ใหญ่ จึงทำให้ก้อนอุจาระไม่แห้ง จึงถ่ายได้คล่องขึ้น นอกจากนี้การปั่นยังช่วยกระตุ้นการหายใจและอัตราการเต้นของหัวใจ เพิ่มกำลังในการบีบรัดตัวของลำไส้ จึงช่วยให้ไม่รู้สึกอึดอัดหลังการทานอาหารจึงป้องกันโรคมะเร็งลำไส้ได้อีกด้วย
8.เพิ่มประสิทธิภาพสมอง

จากผลการวิจัยพบว่าคนที่ปั่นจักรยานเป็นประจำจะทำคะแนนการทดสอบสมองได้ดีกว่าคนที่ไม่ปั่นถึง 15% เพราะการปั่นจักรยานช่วยกระตุ้นให้สร้างเซลล์สมองในส่วน Hippocampus ซึ่งเป็นส่วนบันทึกความจำ และยังช่วยป้องกันโรคอัลไซเมอร์ได้อีกด้วย
9.สุขภาพโดยรวมแข็งแรงขึ้น
การออกกำลังกายช่วยให้ระบบภูมิต้านทางแข็งแรงขึ้นเชื้อโรคต่างๆ มีผลกับร่างกายน้อยลง นอกจากนี้คนที่ปั่นจักรยานอย่างน้อยวันละ 30 นาทีเป็นเวลา 5 วันต่อสัปดาห์จะมีโอกาสป่วยน้อยกว่าคนที่ไม่ออกกำลังกายเลย 1 เท่าตัว
10.อายุยืน

จากผลการวิจัยทดสอบฝาแฝด 2,400 คู่ พบว่าคนที่ปั่นจักยาน 45 นาที 3 ครั้งต่อสัปดาห์ จะมีอายุยืนยาวกว่าแฝดที่ไม่ออกกำลังกายกว่า 9 ปีโดยเฉลี่ย ซึ่งสาเหตุหลักๆ ที่ทำให้อายุยืนก็เพราะการปั่นจักรายจะพัฒนาระบบเลือดและระบบหายใจ ช่วยลดความดัน โรคอ้วน มะเร็งและร่างการจะมีประสิทธิภาพในการฟื้นฟูรักษาตัวเองมากขึ้น อีกทั้งช่วยลดความเสี่ยงการเป็นโรคหัวใจได้ถึง 50%
5 เหตุผลนี้จะทำให้คุณรู้สึกดีที่ได้ปั่นจักรยาน
1การปั่นจักรยานดีทั้งด้านกายภาพและอารมณ์
เมื่อปั่นจักรยาน ร่างกายเราแทบจะต้องขยับไปทุกสัดส่วน แค่นี้ก็ยืนยันได้แล้วว่า การปั่นจักรยานช่วยกระตุ้นร่างกายด้านกายภาพเต็มๆ อีกทั้งนักปั่นจักรยานแทบทุกคนมักจะเลือกไปปันจักรยานในที่ปลอดโปร่ง รถราไม่ขวักไขว่ ซึ่งก็จะดีต่อปอดตรงที่เปิดโอกาสให้ร่างกายได้รับโอโซที่ดี แถมยังได้เห็นธรรมชาติสวยๆ ตามทางที่ปั่นจักรยานไปอีกต่างหาก นับว่าเป็นวิธีคลายเครียดที่ดีเลยทีเดียว อ๊ะ ! แต่ทางที่ดีอย่าปั่นจักรยานนานเกิน 40 นาทีแบบไม่หยุดพักนะคะ เพราะอาจทำให้เกิดอาการเจ็บบริเวณก้นกบได้
2.ปั่นไปเปิดโลกใบใหม่ใกล้ๆ ตัว
เชื่อไหมว่า จักรยานที่มีเพียงแค่ 2 ล้อเล็กๆ สามารถพาเราไปทุกหนทุกแห่งมากกว่าเวลาที่นั่งสบายๆ บนรถยนต์ 4 ล้อซะอีก โดยเฉพาะใครที่ไม่เคยปั่นจักรยานไปรอบๆ หมู่บ้านหรือถนนที่เดินทางเป็นประจำ สองปั่นจักรยานออกไปสำรวจดูสิคะ ไม่แน่นะว่ารอบๆ ที่พักอาศัยของคุณอาจจะมีพื้นที่สวยๆ หรือความมหัศจรรย์อะไรซ่อนอยู่ก็ได้
3.ช่วยประหยัดเวลาและเงินในกระเป๋า
จักรยานไม่กินน้ำมัน ไม่มีเครื่องยนต์ให้ซ่อมบำรุง แถมยังมีขนาดเล็กมากพอให้เราซอกแซกไปตามท้องถนนและซอกซอยที่รถใหญ่ไม่สามารถเข้าถึงได้อีกด้วย แค่นี้ก็น่าจะเป็นเหตุผลที่เพียงพอแล้วใช่ไหมล่ะว่า จักรยานจะช่วยประหยัดเวลาการเดินทางและเซฟเงินในกระเป๋าของเราได้เป็นอย่างดี
4.เป็นมิตรกับสิ่งแวดล้อม
จักรยานเป็นพาหนะที่รักษ์โลกมากกๆ เพราะไม่พ่นมลพิษ ไม่จำเป็นต้องใช้ทรัพยากรนำเข้าอย่างน้ำมัน ไม่เกิดการเผาไหม้ให้รบกวนสิ่งแวดล้อม เรียกได้ว่าตรงคอนเซ็ปต์รักษ์โลก รักษ์สิ่งแวดล้อมแบบถูกทุกข้อเลยเชียวล่ะ
5.ปลอดภัยกว่าพาหนะอื่นๆ 
แม้จักรยานจะเป็นพาหนะที่ถูกเรียกว่าเนื้อหุ้มเหล็ก ทว่าอัตราความเร็วของจักรยานย่อมขึ้นอยู่กับแรงปั่นของเราเท่านั้นค่ะ ฉะนั้นอาจบอกได้ว่า จักรยานมีความเสี่ยงต่ออุบัติเหตุน้อยกว่า หรือไม่ก็ช่วยลดความรุ่นแรงของอุบัติเหตุลงได้ แต่ทั้งนี้ทั้งนั้นคุณควรปั่นจักรยานด้วยความปลอดภัยขั้นสูงสุด อย่างแรกเลยต้องสวมหมวกกันน๊อกสำหรับนักปั่นจักรยาน สวมถุงมือ และอยู่ในชุดที่เซฟร่างกายเราได้อย่างมีประสิทธิภาพ ที่สำคัญอย่าละเลยการใช้สัญญาณและศึกษาวิธีการปั่นจักรยานอย่างปลอดภัยไว้ด้วยนะ

ปั่นจักรยาน

